وربنا بعتوا لي. السلام عليكم ورحمة الله الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله وبيدك الخير كله وبيدك الخير كله واليك يرجع الامر كله. اللهم صل على محمد وعلى ال محمد كما صليت على ابراهيم
وعلى ال ابراهيم انك حميد مجيد. اللهم بارك على محمد وعلى ال محمد كما باركت على ابراهيم وعلى ال ابراهيم انك حميد مجيد ثم اما بعد هنتكلم الليلة بازن الله سبحانه وتعالى عن الانقلاب الرهيب اللي حصل في المدينة المنورة بعد دخول رسول الله صلى الله عليه وسلم
بعد ما حبيب الله دخلها برجليه وعاش فيها وبقت بلده وبقت بيته. زي ما ربنا سماها في القرآن. وبعد ما النبي عاش وسط الصحابة فيها. ايه الانقلاب اللي حصل التغيير الرهيب اللي حصل في المدينة المنورة. يا جماعة النبي ما هاجرش من مكة للمدينة. النبي هاجر من مكة ليثرب. ولما هاجر هو
هو اللي حولها للمدينة. هو اللي حولها لاعظم مدينة في العالم. المدينة صناعة صنعها رسول الله. باذن الله سبحانه وتعالى. الدعاء هم اللي بيصنعوا بلادهم الدعاء هم اللي بيصنعوا هم اللي بيغيروا الدنيا. هم اللي بيغيروا كل شيء دي مهمة على اكتاف الدعاء. في كل زمان هنتكلم الليلة عن المعجزة اللي ربنا
عملها على ايد النبي عليه الصلاة والسلام في المدينة المنورة. معجزة معجزة ازاي ؟ ايوة معجزة. والا ازاي بلد ما كانش لها وجود على الخريطة اصلا! ولا لها ذكر في تاريخ
ولا جغرافيا اصلا. يخرج منها بعد سبع شهور بس بعد سبع شهور من دخول النبي بس يا جماعة. تخرج جيوش لانقاز العالم ونشر الاسلام في الارض. ايوة يا جماعة معجزة. والا بلد ما لهاش اي وجود على الخريطة
ازاي يخرج منها رجالة يدخلوا في مية وتلاتين حرب في عشر سنين. عشان نصرة الاسلام في الارض. مية سرية اكتر من مية سرية يعني كل شهر ثرية. وحوالي تلاتين غزوة يعني كل اربع شهور غزوة. ازاي يا جماعة! بلد ما كانش لها وجود على الخريطة. يخرج منها واحد يهتز لموت عرش الله
بعد ما كانش لهم زكر ازاي بلد ما لهاش وجود على الخريطة؟ يخرج منها واحد تسلم عليه ملايكة السماء. بعد ما كانش لهم زكر. ازاي بلد ما لهاش وجود على الخريطة
يخرج من واحد تتنزل عليه الملائكة وهو مريض تسلم عليه وواحد تغسله الملائكة. من طهارته اطهر خلق الله ده السلوك. لما مات سيدنا حنظلة ازاي ما تبقاش معجزة! ان المدينة اللي ما لهاش ذكر دلوقتي بعد الف وربعمية سنة من موت رسول الله. منى عين اهل الباطن
انهم يقضوا عليها لحد الان معجزة. معجزة كان اللي عملها رسول الله صلى الله عليه وسلم. بازن وقدرة الله سبحانه وتعالى. معجزة بتفكرنا بكلمة سيدنا عمر وهو بيقول للنبي يا رسول الله وهل رفعني الله الا بك؟ المدينة اترفعت برسول الله. المدينة اترفعت
النبي بتفكرنا بكلمة برنارد شو! لو كان محمد حيا لاستطاع ان يحل مشاكل العالم. وهو يحتسي فنجانا من القهوة العربية. ربنا ان النبي يقدر يحل مشاكل المدينة المنورة. ربنا كان معهم. ربنا ما سابهمش هيسيبهم ازاي؟ بعد ما هاجروا عشانه. هيسيبهم ازاي بعد ما ضحوا عشانه
هيسيبهم ازاي بعد ما باعوا الدنيا والوطن وكل حاجة عشانه. من النهاردة يا جماعة ما عدناش هنقول مكة مكة مكة. مين النهاردة هنقول المدينة المدينة اوعى تستبدل زي ما اهل الظلم في مكة استبدلوا. والنهاردة خلاص مكة لمدة تمن سنين. هتنتهي من كلمة
مكة ممكن مش هتزكر معنا كزا حلقة على طول هنتكلم عن المدينة. واهل المدينة بدل اللي ظلموا النبي عليه الصلاة والسلام في مكة. النبي كان عارف ان فيه تضحيات رهيبة مستنياه في
المدينة مشاكل رهيبة كانت بلد كلها مشاكل. فقر رهيب. الناس فقيرة فقر رهيب. غير الصحابة. رايحين لا مأوى ولا فلوس ولا مسكن. كان فيها وباء كانت بتتسمى في ارض العرب ارض الوباء
من شدة الحمى المتوطنة الاندماج فيفر اللي كانت فيها. لدرجة ان ابو الرسول يا جماعة ما حدش سأل نفسه ليه وهو شاب لما سافر المدينة مات هناك وهو شاب صغير كان فيها حمى اللي يدخل المدينة ممكن يصاب بهزه الحمى ويموت بسببها على طول. كان اسمها ارض الوباء. كانت بلد غير ان فيه ميت اسرة
مهاجرة جاية هيروحوا فين وهياكلوا منين؟ هيعملوا ازمة اقتصادية في المجتمع. غير ان كان فيه حرب داخلية في نار رهيبة تحت الهشيم. في اي لحزة ممكن تنفجر الحرب بين الاوس والقزرج توتر جو توتر رهيب. غير ان فيها يهود غير ان فيها مشركين لسة. كان واضح المدينة رهيبة يا جماعة. النبي عليه الصلاة والسلام امبارح
كان ممكن لو صحابي فقير النبي هيعمل له ايه ؟ انما النهاردة لأ هيجي له الفقير يقول له اعطني من مال الله. النهاردة النبي بقى حاكم مسؤول عن مشاكل المجتمع
عمل ايه؟ يا ترى ادار المجتمع ازاي؟ امبارح النبي كان مزهل كمربي. رب انا ماسك رهيبة. مزهل كداعية. مزهل كعابد ولكن ممكن ناس كلامهم جميل جدا. ولكن اول ما يتقلدوا مقاليد الحكم يضيعوا الدنيا كلها من اولها لاخرها. النبي ازاي كان مزهل كحاكم؟ كان مزهل
قائد ازاي النبي صلح؟ ازاي النبي عليه الصلاة والسلام غير؟ ازاي انشأ دولة من لا دولة؟ ازاي انشأ امبراطورية ازاي انشأ دولة اسلامية عظمى مين لا شيء من بلد ما لهاش وجود على الخريطة اصلا. النبي عليه الصلاة والسلام مش كان بينشئ الولايات المتحدة الامريكية. ده كان بينشئ الدولة هتحطم الباطل في الارض
كان بينشئ دولة هتظل تقود العالم الف وتلتميت سنة. ياه! النبي عليه الصلاة والسلام كان عارف ان المكان ده هو اللي هيخرج منه اللي هيفتحه العالم. المكان ده هو اللي
اخرج منه اللي هيغيره العالم لازم يتملى تضحية ويقين وثبات وايمان. النبي بقى مسؤول عن اصلاح المجتمع كله يا جماعة. ولما هيصلح المدينة ده لسة ده لسة الشرك في جزيرة العرب وفي مكة وفي الفرس وفي الروم. كان وراه مهمة كبيرة جدا. يا ترى هيلحق في العشر سنين الجايين دول ؟ غير يا جماعة ان النبي ما كانش في جو
وهادي بيبني. ده كان النبي عليه الصلاة والسلام فيه رياح عاتية حواليه. فيه نار رهيبة كان بيبني جواها. كان فيه يهود. حاولوا يقتلوه. حاولوا يغتالوه حاولوا يسمموه بشام مسمومة. حاولوا يسحروه. كان فيه منافقين. حاولوا يطردوه. وقالوا عليه ليخرجن الاعز منها الازل. حاولوا يحطموه في
لما اتهموا السيدة عائشة في عرضها والمدينة اشتعلت لمدة شهر كامل. كان فيه يا جماعة محاولات اغتيال للنبي من اول المدينة لاخر المدينة. كان في مشركين اقسموا بتوع مكة ان كل سنة هيجيبوا جيش ويروحوا يحاربوا المدينة لغاية ما يحطموا الاسلام فيها. كان في اتصالات سرية ما بين مكة واليهود
وما بين مكة والمنافقين وما بين مكة والاعراب ليه ؟ عشان كان فيه امر بيتدبر في الخفاء لتدمير الاسلام. يبقى الواقع كان رهيب. وسط كل اذا اخترت المدينة ليه يا رسول الله؟ يا رسول الله طب ما كنت تاخد دوس كانت بلد سهلة لأ. عارفين النبي خد المدينة ليه
المدينة يا جماعة نموزج مصغر من واقع الامة الاسلامية الوقتي. بالزبط الامة دلوقتي فيها يهود فلسطين فيها يهود. كان في يهود. الامة فيها تيار علماني قزر قوي جدا. كان فيها طيار نفاق رهيب بقيادة ابن سلول. الامة دلوقتي
وبيتناحروا مع بعض زي حرب العراق والكويت كان فيها حرب اهلية. الامة فيها شباب ضايع مش عارف يعمل ايه. كان الشباب بتاع المدينة نفس الموضوع. الامة لا تبعية اقتصادية وسياسية. كانت المدينة بلد تابعة ما لهاش اي دور ولا اي حاجة. يعني ايه؟ قصدك ايه؟ قصدي عشان لما اجي النهاردة
ونقول لمازا محمد؟ نعرف ان كل المشاكل اللي موجودة في الامة النهاردة النبي قابلها من الف وربعميت سنة وحلها. يبقى لكل السياسيين ولكل للقادة ما فيش قائد ينفع للامة دي الا محمد. لمازا محمد هو القائد؟ يبقى النبي عليه الصلاة والسلام اختار المدينة. لان المدينة هتفضل قدوة
الجميع مشاكل الاصلاح في التاريخ. بعد سبع شهور بس يا رسول الله. بعد سبع شهور بس يا حبيب الله الجيوش هتخرج من المدينة ازاي؟ ازاي يا رسول الله الوضع الرهيب ده
صلحته بازن الله. فيه سبع شهور وبعد سبع شهور خرج المسلمين. يجاهدوا. نبدأ يا جماعة من اول يوم في المدينة. النبي ما نامش عليه الصلاة والسلام وما نيمش عشر سنين كان مجهود رهيب ليل نهار. النبي عمل انقلاب في كل حاجة في المدينة. انقلاب في الروح. بقى فيه روح. حسس الناس انهم بشر
حسسهم ان فيه رسالة ان لهم قضية انهم مسئولين عن انقاذ العالم. كان الناس مش مش اغنيا بس كانوا سعداء. كانوا حاسين ان في وظيفة خطيرة ربنا اصطفاهم عشانها. النبي عمل انقلاب في الروح بقى فيه روح رهيبة. النبي من اول يوم حول المدينة لارض النور. ارض النور ازاي؟ انس
وهو طفل بيقول لما دخل رسول الله المدينة اضاء فيها كل شيء. كل حاجة نورت كان المدينة اتغمرت في بحر من نور كأن كل بلاد العالم فيها شمس والمدينة بقى فيها شمسين. كل حاجة منورة كل حاجة فيها نور. الرسول عليه الصلاة والسلام يا جماعة
اول ما دخل المدينة عمل انقلاب. حولها من ارض الوباء لارض الشفاء. بازن الله طبعا كل كلمة بنقولها بازن الله. ازاي؟ يا اخوانا الصحابة كانوا عارفين هنا ارض الوباء اول ما هاجروا ابو بكر وبلال جالهم هزه الحمى كانوا هيموتوا وكانوا طريح الفراش وبلال كان بيبكي بيبكي من شدة الهم
نتيجة الوباء. ابو بكر ضعيف انما بلال قوي. معناها ان الوباء ده كان وباء شديد جدا ومنتشر. تخيلوا يا جماعة بدعاء رسول الله. وهو بيدعي طرد الوباء من المدينة وهو بيتوجه الى الله تبقى طيبة. يبقى اسمها طابا يعني البلد اللي بيطيب فيها الانسان. البلد اللي المريض يروحها
يشفى وييجي النهاردة مريض سرطان كان بيحج معنا من سنتين. يقوم ليلة في الروضة في المدينة. وكان سرطان في العمود الفقري ويحج معنا وهو معافى في نفس السنة اللي كنت باحج فيها سبحانك يا رب. ويجي النبي يقول ان تمر المدينة بيقي من السحر وبيقي من السم. تمر المدينة بيقي
الصم ييجي النبي يقول ان تمر المدينة بيقي من السم ما فيش ده ده ما فيش اي حاجة على وجه الارض ممكن تعمل كده. بقت ارض الشفاء بقت طيبة طابت
رسول الله صلى الله عليه وسلم. الرسول قلب المدينة. حولها من يثرب للمدينة. غير اسمها. سماها المدينة. طب ما في خمسة مليون مدينة. لأ. لأ دي مدينة على وجه الارض. حسس الصحابة بالعزة. غير ان مدنة يعني اقام. دي المقام بتاعنا. هنا المحيا والممات. هنا هعيش وسطكم وهاموت
وهدافا وسطكم يا انصار يا اهل المدينة. النبي عليه الصلاة والسلام قلب المدينة يا جماعة. قلبها قلب كل حاجة فيها. النبي حولها لارض الحب ارض الحب يا جماعة ازاي ارض الحب؟ اوعى تنسى ان فيه جبل هناك بيحبك. جبل ايوة يا جماعة. النبي خلى الصخر يحب الناس
والناس تحب الصخر احد جبل يحبنا ونحبه. نشر الحب في كل مكان. بنى الاسلام على اساس متين من الحب الرهيب. النبي حولها لقطعة ان الجنة ازا كان مكة فيها حجر من الجنة المدينة فيها قطعة ارض من الجنة. الروضة المشرفة النبي ما بناش فيها ابراج ونطحات سحاب. ولكن اتبنى ايمان
زي الجبال في قلوب الصحابة. النبي ما بناش فيها مصانع وشركات. ولكن اتبنى فيها رجالة هيفتحوا العالم. الرسول عليه الصلاة والسلام عمل انقلاب رهيب في المدينة. حولها ارض السلام عمل انقلاب في الاخلاق يا جماعة. تخيلوا معي اول ما اول بيان النبي هيلقيه في المدينة. والناس كلها مستنية والستات واقفين على
بتروح البيوت وخمسمية انصاري واقفين. والصحابة المهاجرين واقفين والكل مستني. اتحفر في قلوبهم كلام النبي. يا ترى هيقول ايه؟ ويقول النبي افشوا السلام واطعموا الطعام. افشوا السلام. كلمة السلام دي تعدي علينا الوقتي. انما على ناس بقى لهم مئات السنين في حروب اهلية ما تعديش
اول كلمة بدأها الاسلام في المدينة كلمة السلام. حولها لارض السلام. افشوا السلام. انبهروا بالكلام من اوله واتحفر في قلوبهم واطعموا الطعام. وصلوا الارحام ياه! تخيل الانقلاب اللي حصل! تخيل واحد ماشي يلاقي واحد معدي يقول له السلام عليكم! الله! ده يا عم ما كانش بيعبرني
ولا بيبص لي اصلا ومع ديني اصله اسلم. واحدة تلاقي واحد داخل عليها قريبها اللي كان يروح ست كبيرة وعجوزة ومريضة. قريبها داخل عليها يأكلها. الله! ده ما حدش بيسأل في لانه اسلم. واحد يلاقي فقير يلاقي واحد جايب له اكل جميل احسن من الاكل اللي في بيته. هو بيعمل كده ليه؟ ده كان ما بيهونش عليه الشلن. لان
اسلم المجتمع اتقلب الاخلاق قلبت المجتمع. افشوا السلام واطعموا الطعام. وصلوا الارحام وصلوا بالليل والناس نيام النبي القائد كان اكتر واحد بيقوم الليلة في الامة كلها. عليه الصلاة والسلام. النبي يا جماعة ما اتكلمش في الاول عن اصلاح مشكلة الفقر. ليه؟ رغم ان كان فيه فقر
لان سبب الفقر والبطالة فساد الضمائر. السلام تمانية وتسعين السفينة اللي اتحرق فيها الف واحد. كان سببها موتور سفينة بايز ولا سببها ضمير بايظ كان سببها النبي الاول صلح الدين. والدين هيصلح الدنيا. النبي الاول صلح الاخلاق عليه الصلاة والسلام انقلاب. انقلاب في الاخلاق
ارض السلام. بعد كده النبي عليه الصلاة والسلام يواصل انجازاته الرهيبة في المدينة. يعمل انقلاب يا جماعة. انقلاب في الصلة بالله. انقلاب في العلاقة بالله. نام بقى يا رسول الله
مضى عهد النوم من تلتاشر سنة لأ. ده كل مجهود بزلته في مكة هبزل عشر اضعافه في المدينة. ويبدأ النبي في بناء المسجد في قباء النبي قعد اتنين وتلات واربع وخميس اربع تيام. اربع تيام بنى فيهم مسجد. كان كل يوم فيه انجاز. طب بنى مسجد ليه؟ ليه بدأ بالمسجد عشان
قول الله الذين ان مكناهم في الارض اقاموا الصلاة. تخيلوا الشعور الرهيب والنبي عليه الصلاة والسلام بيختار مكان المسجد. والنبي عليه الصلاة والسلام مع الصحابة بدأ يحفر. وجسم النبي يتملى تراب. والصحابة بيبصوا الحماس يشتعل جواهم. ازا كان النبي
بيعمل كده. احنا هنعمل ايه؟ والنبي يجيب الطوب ويشيله. يحاولوا ياخدوه عنه. لا لستم افقر الى ثواب الله مني. النبي عليه الصلاة والسلام الصحابة يولعوا من الحماس. والفرح والاحساس بالروح وبالرسالة. يفضلوا يغنم. اللهم لا عيش الا عيش الاخرة. فاغفر
الانصار والمهاجرة النبي حط اول توبة بايده في قباء. اللي بعد تسع سنين ربنا فكره به. قال له لمسجد اسس على التقوى من اول يوم اوعى تنسى الناس دي. اوعى تنسى الناس اللي ما بيجوش في العمر مرتين دول. الناس اللي بيشيلوا الدين في ايام الازمات دول ما بيجوش مرتين. اوعى تنساهم ويزور النبي
كل يوم سبت. مرة ماشي ومرة راكب عليه الصلاة والسلام. بعد كده الانقلابات تتوالى. المدينة اتقلبت يا جماعة. النبي عليه الصلاة والسلام يوم الجمعة يطلع يخطب اول خطبة جمعة في الاسلام من رسول الله. اول مرة يسمعوا خطبة جمعة. انا عايزك تتخيل معي المنزر بس عشان تزهل. عشان
تعرف الزول اللي حصل. محمد لم الناس وهيخطبه جمعة. ايه ده! هو ايه الجمعة دي! ييجي اليهود يبصوا! ويجي الكفار يبصوا! الكفار يبصوا يزهلوا! ايه ده وساعدين جنب الخزرج ازاي ؟ ده الجسس بتاعة حرب بعاس لسة ما بردتش تحت التراب. محمد ازاي قعدهم جنب بعض؟ يا للاعجاز
يا ريت يبصوا بحقد رهيب. محمد وحد الامة ولا ايه! الامة اتوحدت ولا ايه! محمد هيقلبهم علينا ولا ايه! تخيل احساس الصحابة الفرح الرهيب! وهم قاعدين جنب بعض الاوس جمب الخزرجي جنب المهاجري احساس رهيب رهيب
ويطلع النبي عليه الصلاة والسلام يخطب اول خطبة تخيلوا والنبي بيتزلزل المنبر تحت لأ كان لسة ما فيش منبر بقى بيتزلزل الجزع اللي تحت رجليه وهو بيقول لهم عليه الصلاة والسلام. لتصعقن ثم لتبعثن بين يدي الله. فلا يسألكم ارسلت اليكم رسولي. فماذا قدمتم
ينظر احدكم بين يديه فلا يرى الا النار. فاتقوا النار ولو بشق تمرة. اتقوا النار ولو بشق تمرة دي كانت اول خطبة لرسول الله اتقوا النار ولو بشق تمرة ده اول بيان القاه في خطبة جمعة. يا جماعة النبي زلزل القلوب بزكر الدار الاخرة. اول خطبة النبي قالها. كان عنوانها هتقول له ايه
ده انت لو ممكن تقف قدام النبي على على حوض النبي من الحاجة اللي احنا وشك يسقط. قدام امال قدام ربنا. ده انت ممكن تقف قدام بحر من الجلالة وده مخنوق قدام الخالق. هتقول له ايه؟ والنبي من اولها قال لهم ولو بشق تمرة تنجو من النار. يعني الاخلاق والعطاء ممكن
نج من النار. النبي قال لهم ان قضية الاخلاق قضية جنة ونار. المجتمع اتقلب يا جماعة وينزل الرسول من خطبة الجمعة ما يرتاحش. وسط موكب مهيب من الصحابة النبي عليه الصلاة والسلام يسيب لجام الدابة بتاعته. الناقة يقول له يا رسول الله تعال عندنا تعال عندنا لا. دعوها فانها مأمورة
المفاهيم اتقلبت الدنيا اتقلبت الوضع كله اتقلب يا جماعة الواقع كله اتقلب يا اخواني. ليه الواقع تهب؟ لان النبي عليه الصلاة والسلام عليه الصلاة والسلام. لما ساب الدابة قدامهم مأمورة ازاي؟ الدابة ديت
بتسمع وتطيح يادي عبد ايه ده! ده احنا كنا يا رسول الله! ده احنا كنا اسوأ من الدواب بقى قبل ما نسلم قبلك يا محمد يا ابن عبدالله! الدابة تروح تقف قدام
لبان النجار اخوال النبي اللي امه ماتت وهي راجعة من عندهم. من زمان بقى من سنين طويلة. من سبعة واربعين سنة. اخوان النبي تقف النبي بيقول هنا هيتبنى المسجد. يا رسول الله طب الاول شف هتسكن في الله. قبل ما ناكل قبل ما نشرب. هنصلي فين؟ قبل ما نسأل هناكل فين
هننام فين ؟ ويبدأ رحلة بناء المسجد. النبي يحفر اول فاس بايديه. ويفضل يكمل. والصحابة يحاولوا يشيلو عنه يرفض. يحط اللبن بايديه ويحفر بايديه ويبدأ اشتعال حماس رهيب وتاني. الصحابة يقعدوا ينشدوا. اللهم لا عيش الا عيش الاخرة. فاغفر
والمهاجرة النبي عيشهم في رح رهيبة. في فرح رهيب في سعادة رهيبة. ويبدأ الانصار. يبقى هيموتوا من الفرح برسول الله. صلى الله عليه وسلم ويبدأ الاذان لاول مرة يطلع الله اكبر. الله اكبر تشق الفضاء. لاول مرة الاداء الاذان يشق الفضاء
خمس مرات في اليوم. لاول مرة يجهر بالتكبير والتوحيد في ارض المدينة المنورة. النبي عليه الصلاة والسلام يا جماعة النبي قلب كل حاجة في المدينة. حب الرسول ملأ القلوب لدرجة ما فيش الم يقدر يوصفه. ما حدش يقدر يوصفها. ابو ايوب الانصاري يفوز ان النبي يروح عنده. ابو ايوب الانصاري
من فرحته النبي يقعد في الدور الارضي عشان يستقبل الناس. مرة شوية مية اتكبوا من فوق من الدور التاني. ابو ايوب ومراته مش عارفين يعملوا ايه خايفين الماية تقع. كان عندهم
قاطفة غالية وبيعتزوا بها ينشفوا بها الماية تبوز. بس النبي نقطة مية ما تنزلش عليه. يلاقي النبي بياكل الاكل من غير من غير ما يرضى ياكل اكل في ثوم في توم يا رسول الله هو حرام لأ بس الرسول بيكلم الناس. اني اكره ما تكره وما ياكلش توم لغاية ما يموت. ابو ايوب الانصاري
اكلوا زي اكله لبسه زي لبسه. الصحابة يا جماعة بقوا نسخة من النبي في كل حاجة. زي اللي يحب مغني يقلده في كل حاجة. لا. ده اللي كان يدخل المدينة
ما كانش يعرف النبي منهم. عارفين ليه ؟ لان كلهم بقوا نسخة منه في لبسه وفي شكله. عليه الصلاة والسلام من حبهم الرهيب له. اسعد ابن زرارة يتحصن النبي عليه الصلاة والسلام ما نزلش عنده ياخد ناقة النبي يخدمها. ناقة النبي يخدمها. عشان ينال شرف انه خدم رسول الله باي حاجة
الناس كلها تبعت للرسول صواني واكل في بيت ابو ايوب الانصاري. احتفالا به. يقوم الرسول الاكل ده هيروح فين؟ يعزم الانصار كلهم والمهاجرين ويبقى بيت ابو ايوب الانصاري احتفالات حب رهيبة. مهرجانات حب وصلة وتواصل رهيبة. المدينة اتقلبت. الرسول زرع الحب فيها
حب اسمر والناس ترابطت ما بينها وبين بعضها. الرسول عليه الصلاة والسلام عليه الصلاة والسلام. المدينة اتقلبت يا جماعة. ولكن اكتر حاجة بعد بناء المسجد. قلبت المدينة كلها المؤاخاة. المؤاخاة دية المؤاخاة
المهاجرين والانصار. ده شيء رهيب بقى. انقلاب عالمي. انقلاب ازهل الناس. ازهل الدنيا. ازهل اليهود. ازهل المنافقين. النبي المهاجرين والانصار واخى ما بين كل واحد والتاني. ايه الفكرة يعني؟ الفكرة ان المهاجري واحد عنده دين بقى له تلتاشر سنة بيتربى. بس ما عندوش دنيا اتاخد منه كل حاجة
والانصاري واحد عنده دنيا قاعد في بلده بس ما عندوش دين لسة لسة مسلم ما عندوش علم. فيقوموا الاتنين يحتجوا ببعض. يقوم المهاجر دنية الانصاري والانصاري ياخد دين المهاجر. يقوم المهاجرين مشاكلهم الدنيوية تتحل. والانصار مشاكلهم الدينية تتحل
كانت فكرة رهيبة وخرجت اخوة رهيبة. ربنا خالدها في القرآن. وهو بيقول يحبون من هاجر اليهم. احنا خمسة قاعدين ناكل. لقينا خمسة داخلين علينا متضايق لأ تعالوا تعالوا كلوا المدينة كانت سوق مقفولة يا جماعة. مش زي مكة تجارة عالمية. يعني لو فيه الف واحد بيشتروا جبنة وده تاجر جبنة
جه عبدالرحمن ابن عوف بيتاجر في الجبنة برضو. طب ما هيقول لك ده جاي ياخد مني الناس. ما هم كلهم عدد محدود. ولكن فرحوا بالصحابة. ولا يجدون في صدورهم حاجة مما اوتوا. اخويا ياخد وانا ما اخدش مش مشكلة. بس المهم ان اخويا ياخد حتى لو اديتهم الغنايم. حتى لو اديتهم كل حاجة يا رسول الله المهاجرين
على مين ؟ ولا ويؤثرون على انفسهم ولو كان بهم خصاصة. انا معي عشرة جنيه وابني هيموت عشان يروح لدكتور. وده ابنه مريض بس ما عهوش فلوس ابنه اولى من ابني. خد العشرة جنيه وودي ابنك للدكتور. انا معي كسرة خبز انا وعيالي ناكلها. وده اخويا ما عندوش
ولاده ولا من ولادي. وهو اولى مني خد انت. ولو كان بمخصصة يعني احتياج اساسي في الحياة. الانصار كانوا حاسين ان المهاجرين ضحوا قد ايه واتعزبوا قد ايه وكانوا نفسهم يعوضوهم باي حاجة. سعد ابن الربيع راح لعبدالرحمن ابن عوف قال له انا راجل غني جدا خد نص سروتي. لا هو ابو اربعين مليار
الوقتي ممكن يطلع عشرين مليار في لحزة وانا عندي زوجتين الاتنين حلوين اطلع لك واحدة. اعمل لك اي حاجة اعوضكم باي حاجة. نعوضكم طب ايه عمر ابن الخطاب كان يبكي في قيام الليل لما يفتكر معاذ ابن جبل الانصاري يقول فلا اصبر حتى اتي المسجد فالقاه في الفجر
احتضنوا فيهدأ الشوق في قلب عمر ابن الخطاب. كانوا بيورسوا بعض يا جماعة. انا عايز اقول ايه انا عايز اقول ان مرت الايام وطلع مسلمين غزة تضرب بالنار ويلعبوا ماتشات كورة ويعملوا حفلات غنائية المسلمين بيتضربوا
العراق وافغانستان افغانستان ويتقتلوا يدفنوا احياء في الصين وهم بيلعبوا كورة. ازاي يا جماعة! انا مش ضد الكورة يا اخوانا! انا مش ضد الكورة ولكن انا بتكلم ان اخويا يموت النهاردة. انزل العب ماتش كورة بالليل ازاي ؟ ازاي يا جماعة؟ هان عليك. هان عليك دا يوسف لما ربنا بعثه وربنا ادى له
ملك ال اخوات يا رب. موسى لما ربنا قال له انت نبي. قال اخويا يا رب. هان عليك ازاي دا عكرمة؟ ابن ابي جهل وهو بيموت. بيموت وهيموت من العطش يسمع اخوه ليه
جنبه بيقول عطشان. اسقوه اسقوه هو وانا اموت عطشان مش مشكلة. ويموت عطشان عشان اخوه يشرب هان عليك. هان عليك بعد ما رسول الله قال وعليك. كمسل الجسد الواحد. ده حتة منك. هان عليك تقطع حتة منك. لو واحد صوابعه مدايقة يقطعها. راسه فيها صداع يشيلها حد
حد يقطع حتة منه. هنعالج بعد ما ربنا قال ولا تلمزوا انفسكم. قال عليه ده نفسك. ده حتة منك ده نفسك. هان عليك اللي حرمته عند الله اعظم من حرمة هدم الكعبة. هان عليك اللي لما بيقف جنبك في الصلاة تتضاعف صلاتك سبعة وعشرين مرة. اللي لو حبيته تقف على منابر من نور في ظل عرش الله
حبه اللي لو نصرته ربنا ينصرك. ولو اطعمته ربنا يطعمك. انا عايز اقول لك مفاجأة. انا عايز اقول لك انك انت مش لك اخ ولا اتنين انت لك مليار وربعميت مليون اخ. ولكن الغرب نجح انه يقطع انسابنا. نجح انه ينسينا اخواتنا. نجح انه ينسينا اخواتنا في الارض
الرسول عليه الصلاة والسلام علمهم علمهم علمهم ان اخوك ده شعبة من شعب الايمان. علمهم ان اخوك ده لما ترفع ايدك وتدعي له الملايكة تدعي لك اطهر خلق الله الرسول علمهم ان الحاجة الوحيدة اللي موجودة في الدنيا من الجنة هي اخوك. ما فيش حاجة في الدنيا هتلاقيها في الجنة غير اخوك
الرسول علمهم ان اخوك ده هو اللي هينور لك على الصراط. يسعى نورهم بين ايديهم وبايمانهم. طب بين ايديهم قدامهم ينور لهم على الصراط. طب يمين وشمال قال ليه عشان ينوروا لاخواتهم عشان كانوا نور لحياة بعض في الدنيا وهيبقوا نور لبعض في الاخرة. احد اخوانا جالي في العمرة اللي فاتت يقول لي انا انا شفت احب الناس الى قلبي
اديت لكل واحد منهم شوط كامل حوالين الكعبة. افتكر كل مشاكله وادعي له فيها مرة بتكلم مع مع اتنين من اصحابنا يعني فواحد منهم زعلان جدا من مشكلة كبيرة وكاد يبكي. التاني صعب عليه قوي. قال له يا اخي والله والله
والله انا ساعات باصحى من النوم اصوم. مش عشان اي حاجة الا عشان ادعي لك. عشان الدعوة المستجرة بتاعة الصيام تبقى لك انت. الاخوة يا جماعة هو العملية فين ؟ فين الاخوة الحقيقية اللي بين امة محمد؟ هم الانصار بقوا انصار غير عشان الاخوة. غير عشان فتحوا صدرهم لاخواتهم. قوة الدين في
اخوة اصلا. وتخيلوا يا جماعة الاخوة اللي النبي زرعها بينهم. يا جماعة احنا من غير الاخوة طوب مرمي. من الاخوة جدار. الاخوة دي المونة اللي بتربط ما بين وبعض وبنبقى صف واحد. الرسول عليه الصلاة والسلام في المؤاخاة رسم تلات مشاهد مزهلة. المشهد الاولاني مشهد اوسي قاعد
الخزرجي ده ايه! ده الوحدة الوطنية اللي كل الدول بتسعى لها ومش عارفة توصل لها. علمهم يعني ايه اخوهم. المشهد التاني الرسول عليه الصلاة والسلام يا جماعة علمهم ان يوم القيامة لما ناس اخوانهم هيدخلوا النار وهم ييجوا يدخلوا الجنة هيروحوا لربنا يستغيثوا. يقولوا له يا رب
كيف ننعم كيف ننعم واخواننا قد حكمت عليهم بالنار؟ ننعم ازاي ؟ نستريح ازاي ؟ ننعم ازاي واخوانا متحاصرين في غزة ازاي واخوانا مسجونين في سجون الامريكان في العراق واليهود. ننعم ازاي والصين بتحارب الاسلام فيها؟ كيف ننعم؟ الرسول عمل واحدة
ده وطنية رهيبة هو الوحدة الوطنية دي حاجة يا جماعة انا بقول ان الوطن ان اهل البلد الواحدة توحدوا وده مش موجود الوقتي. الناس بقى عندها انانية رهيبة. المشهد التاني مشهد
عمر المكي جنب معاز المدني جنب الطفيل ابن عمرو الدوسي. جنب ابو ذر اللي من غفار. جنب ابو موسى اللي من اليمن وحدة عربية لاول مرة الوحدة العربية تحصل. لاول مرة نبقى حاجة واحدة احد دكاترتنا. اساتذتنا لما سافر برة يحضر دكتوراه. فبيقول
كان في واحد عراقي وهو من مصر الغرب لقوه بيتكلم مع العراقي بنفس اللغة زهلوا. البعد الجغرافي ده وبتتكلموا بنفس اللغة. ياه على بقى اللي بقى بين المسلمين في الوقت ده. واحدة عربية رهيبة
لدرجة لما شاف ابو جندل يوم في الحديبية مقيدينه المشركين ومرجعينه مكة تاني يفتنوا في دينه. قالوا للرسول لأ. نتقتل هنا واخونا ما يتاخدش مننا بسبب اخ واحد كانوا عارفين قيمة الاخ. احنا ما عدناش عارفين قيمة الاخ. الدم بقى مية. الدم بقى مية بينا. بقى المسلمين بيتقتلوا في
كل حتة واحنا ولا كأن حاجة بتحصل. ازاي يا جماعة! ازاي الدم بقى ماية بينا يا جماعة! ازاي! ازاي الاخوة دي اتقطعت! الصحابة لما عسمان ابن عفان دخلوا صلح الحديبية واتأخر وحسبوه اتقتل. بايعوا الرسول على الموت. اخونا يتقتل ازاي ؟ اخونا يتأزى ازاي ؟ المشهد التالت المزهل
المزهل سلمان الفارسي جنب صهيب الرومي جنب بلال الحبشي جنب عمر العرب الوحدة العالمية وحدة وطنية وواحدة عربية ووحدة عالمية بالاسلام. عشان كلمة مسلم دخلت عشان منهج الاسلام. اه لو الاسلام كل الانقلابات اللي باتكلم
الليلة. لو رجعنا للدين هترجع يا جماعة هترجع عشان الاسلام وحدة عالمية. يا اخي في الهند او في المغربي. انا منك انت مني انت بي. لا تسأل عن وطني عن نسبي. انه
اسلام امي وابي. ياه ياه على النمازج المزهلة. الرسول قلب حياة الصحابة بالمؤخاة. الرسول عليه الصلاة والسلام يا جماعة قلب حياة الصحابة. قلب المدينة التربية بزل تربية رهيبة. انتم عارفين يا جماعة ليه النبي هاج المدينة اتفتحت اتناشر مكية مش تلتاشر. ومع زلك الصحابة راحوا اتناشر
والرسول راح تلتاشر. ليه الرسول ساب الصحابة يطلعوا قبله بسنة؟ عشان النموزج المبهر اللي قعد اتناشر سنة يربيه. يبعته الاول المدينة كلها تتخرط عليه يروح النبي والمدينة جاهزة. تلتاشر سنة تربية جابوا سمارتهم. الصحابة اشتغلوا مع النبي بقوا رجالة. طلعت سمرة رهيبة من الانصار. طلعت ام سليم
المرأة الجميلة اللي كان الكل عايز يتجوزها ويروح لها الراجل الغنم وطلحة يقول لها اتجوزك. ما قالت لوش عايزة مهر بميت الف وفرح بميت الف قايمة بمتين الف قالت له انا انت رجل مشرك وانا امرأة مسلمة. فان اسلمت تزوجتك ومهري الاسلام. لا اريد صفراء ولا بيضاء
مش عايزة دهب ولا فضة. مهرها الاسلام. اغلى مهر في التاريخ. خرج نموزج ابو الدحداح. اللي لما سمع ان فيه يتيم محتاج نخلة والراجل صاحب النخلة ما رضاش يديها له. راح والرسول قال ان النخلة دي بنخلة في الجنة. ومع زلك الراجل ما رضاش. ابو الدحداح كان عنده بستان فيه ستميت
نخلة. راح للراجل قال له خد الستمية نخلة واديني النخلة. يا ابو الدحدح كان بعشرين نخلة تخلص الموضوع. كان بخمسين نخلة لأ. انا عايز الجنة. يا رب خد دنيا وحياتي واديني مكان في الجنة. واديني نخلة في الجنة. الرسول خرج نمازج مزهلة. خرج اهل الصفة. اللي عبدوا الله في الارض كما تعبده
السماء من حب الرسول فيهم. اغنياء الصحابة نزلوا عاشوا معهم في المسجد. كانوا فقراء اوي. اوي بس استحملوا الفقر عشان العبادة. خرج من الانصار ناس المهاجرين نفسهم ما عملوش زيهم. رغم انهم اتأخروا تلتاشر سنة عن المهاجرين. خرج اللي اهتز له عرش الرحمن. رغم ان مصعب اللي اسلم على ايديه ما حصلش كده. خرج يا جماعة
ناس ما ما عندهمش حاجة اسمها رقابة ادارية ما فيش حاجة اسمها رقابة ادارية. الملايين اللي بتنفق عليها ازاي ؟ يا جماعة المرأة اللي زنت وراحت جت للرسول قالت له طهرني. اطهرك ازاي ؟ هتموتي مرجومة
بس اموت مرحومة. طب روحي يمكن تكوني حامل. بعد تسع شهور جت. والطفل على ايديها طهرني. يا رسول الله اقم علي الحد وطهرني ابنك ده ما حركش قلبك. لأ عايز اموت طاهر يا رسول الله. طب روحي افتميه وتعالي سنتين وتيجي تطهرني. كان فيه رقاب ما كانش فيه رقابة غير من
سماء لما الرسول نزل تحريم الخمر سال الخمر في طرقات المدينة. امريكا حاولت تقلل الخمر في الخمسينات. دفعت مئات الملايين وفشلت جماعة الرسول الرسول قلب المجتمع. تخيلوا ان الاوس والخزرش بعد الحرب اللي بينهم. الاوس يروحوا يقتلوا شاعر شتم النبي
الخزرج يتجننوا طب عايزين نعمل احنا كمان ايه ؟ يروحوا يقتلوا واحد يهودي قلب العرب على حرب النبي. بقى التنافس في الدين بعد ما كان التنافس في الدنيا ومع المجهود الرهيب والتربية العظيمة وجهد الليل والنهار من رسول الله بتوفيق الله. خرج مجتمع مزهل دخل
في غزوة ودخلت في سرية وده رايح عشان ينقز الاسرى من المهاجرين في مكة. وده رايح في مهمة دعوية وده في اهل الصفة بيعبد في المسجد وده بيحتطب عشان ييجي بعشا لاهل الصفة. وديت قاعدة تعلم ولادها ان ابو جهل شتم النبي. وانتم اللي لازم تنتقموا منه في غزوة بدر ان شاء الله. ودي
ديت بتقول لعريسها مهر يا الاسلام ودي بتوهب ابنها للرسول يبقى خدام عند رسول الله. صلى الله عليه وسلم انقلاب. امتى يا جماعة امتى الام هتبقى زي مجتمع المدينة. هدف السلسلة ديت قبل ما ابدأها. لما واحد بيقول لي انت عايز ايه من السلسلة ديت؟ قلت له ان المجتمع بتاعنا يبقى نسخة من مجتمع
ان سورة المجتمع المدني المزهلة المبهرة اللي الاسلام انتشر في العالم بسببها يتنسخ صورة المجتمع بتاعنا عليها ان الصورة اللي احنا عايزين نوصل لها تبقى واضحة. بعد كده نجاهد ان احنا نوصل لها. الرسول عليه الصلاة والسلام عمل انقلاب رهيب. انقلاب رهيب يا جماعة
انقلاب حتى يا جماعة حتى في الدنيا في الامور الدنيوية. الرسول كان اليهود مسيطرين على الاقتصاد. جاب مكان فاضي. كله يتنصب فيه خيم. التجار المسلمين يقفوا في ادي السوق الاسلامية. يا رسول الله بقى قضى على وجود اليهود الاقتصادي في المدينة. يا رسول الله بعد ما كان الميت مهاجر ازمة وعبء اقتصادي. بقوا سر
اقتصادي في المدينة. من اول يوم بقى لنا اقتصاد. بقى لنا سوق حرة. من اول يوم. من يا جماعة ما امريكا ما بقاش لها دستور غير في غير من من قرن من الزمان. او من قرن ونص النبي من الف وربعميت سنة عمل دستور في اول شهر في المدينة. المدينة قفزت حضاريا
الف وتلتميت سنة في شهر واحد مع رسول الله صلى الله عليه وسلم. يعني الاحداس كانت رهيبة والجو كان رهيب. والقرآن كان بينزل يزلزل القلوب اول سورة قصيرة نزلت في المدينة. مش اول سورة بس اول سورة قصيرة. من السور اللي في الاول سورة الزلزلة. نزلت عشان القلوب تتزلزل. ربنا كان بيربي الانصار انهم
جبال جبال. جبال من الايمان. ينزل ازا زلزلت الارض زلزالها. هي الارض كلها هتتزلزل يا رسول الله. واخرجت الارض اثقالها زلزال من فوق ومن تحت. وقال الانسان ما لها يومئذ تحدث اخبارها. الارض هتنطق زلزال للقلوب. الارض هتنطق
وتختم سورة الزلزلة. مع مشهد فمن يعمل مثقال ذرة خيرا يره. ومن يعمل مثقال ذرة شرا يره. مع مشهد الميزان هو طالع ونازل مع كل مسقال زرة خير ومع كل مثقال ذرة شهر. شر والقلوب قاعدة تطلع وتنزل معه وتتخلع قلوب اهل
المدينة وتتزلزل وينقادوا لرسول الله. ويطلع مجتمع رهيب. وتنزل سورة البقرة. اللي خلت لنا قبلة مميزة. صلاة مميزة حج مميز عبادات مميزة بقينا امة مميزة مستقلة. مش بنشيد وطني ولا بعلم ولا بتحية صباح. بقينا امة مميزة
احكام وشرائع مميزة. ياه! سبع شهور! سبع شهور اتكلم عن الانقلاب اللي حصل فيهم امتى ؟ اوصف ايه! زي ما قلت لكم يا جماعة انقلاب. انقلاب بقت بقت ارض السلام. بعد ما كانت ارض الحروب الاهلية. بقت ارض النور بعد ما كانت مزلمة بالكفر والشرك. بقت ارض الشفاء بعد ما
ارض الوباء بقت ارض المدينة اعظم مدينة بعد ما كانت يثرب. من التسريب اللي هو اللوم والعتاب والذنب. بقت بقت ارض حتة من جنة فيها حتة من الجنة بقت ارض الحب بعد ما كانت ارض الكراهية. بقى الصخر بيحب البشر اللي ماشيين على ارضها. بقت ارض الاخاء والمؤخرة
اه بقت ارض الجهاد واليقين والايمان. بقت ارض المسجد او اول مسجد على الارض. بقت ارض المسجد والعبادة بقى بيعبد الله فيها كما تعبد ملائكة السماء. بقى فيه صلة رهيبة بالله وصلة رهيبة ما بين البشر وبعضهم وصلة رهيبة بالقرآن. النبي قلب المدينة قلبها اقتصاد
وسياسيا واجتماعيا وكل حاجة. بقى الانصار رجالة زيهم زي المهاجرين. وبعد سبع شهور. بعد سبع شهور تبدأ الجهاد الرهيب ده بعد سبع شهور بس يا جماعة ما هماش حاجة من عمر التاريخ. تبدأ جيوش الاسلام تخرج من المدينة. قبل غزوة بدر اللي هنتكلم عنها بكرة ان شاء الله. اربع غزوات
فتوى اربع سرايا. غزوة يعني النبي خرج فيها بنفسه. سارية يعني النبي ما خرجش فيها. ولكن الصحابة خرجوا بنفسهم. اربع غزوات واربع سرايا قبل بدر تمن حروب قبل بدري بس يا جماعة. سبع شهور النبي اتفرغ للجبهة الداخلية. بعد كده طلع للعالم كله. اول سرية كان حمزة ابن
المطلب قائدها وكانت في رمضان زي الوقتي. بداية الجهاد في الامة كانت رمضان. بداية الجهاد في الامة. رمضان اللي انتصرنا فيه على الصليبيين في حطين وعين جالوت وفتحت في الاندلس وجت نصر بدر وكان في رمضان. بعد كده فتح مكة رمضان شهر الجهاد
تاني سرية كانت سرية سعد ابن ابي وقاص. وكان اول واحد رمى بسهم في سبيل الله. بعدها بشهر واحد سرية. بعدها النبي نفسه خرج بقى. بعد ما الامن تماما. خرج في اول غزوة في الابواء مكان دفن امه. مكان قبر امه. بعد كده النبي خرج في شهر واحد غزوتين. انتم فاكرين الغزوات دي
ايه النبي خارج آآ يعني من القاهرة. ده الغزوة كان مسافتها حوالي تلتمية تلتمية وخمسين كيلو متر. يعني حوالي من خمسميت لسبعميت كيلو متر عليه الصلاة والسلام عنده تلاتة وخمسين سنة. تخيلوا المجهود الرهيب اللي حصل. المدينة بقت جهاد فيها ليل نهار. كل يوم يا جيوش خارجة يا جيوش راجعة
خلاص يا جماعة بقى فيه جنود لله بتنشر الاسلام في الارض. وبتردع الكفار ايه الانقلابات اللي حصلت دي كلها؟ رسالة لكل كفار الارض. لو خدتوا الاسلام زي اهل المدينة هيقلب حياتكم كلها. رسالة لكل واحد بيتفرج علي وبيسمعني
لو خدت سنة النبي في حياتك هتقلب في حياتك كل الحاجات دي. هتقلب حياتك. رسالة رسالة يا جماعة لكل الشعوب. رسالة للامة كلها لو رجعنا سنة النبي تاني. هتنقلب حياتنا في كل ده تاني. نرجع حبايب. نرجع اخوات. نرجع مليار وربعميت مليون اخ واخت
ماشيين على وجه الارض نرجع امة طاهرة. امة نضيفة امة عزيمة امة لها عزة. امة عندها روح امة مناضلة. امة لها رسالة ولها قضية امتى؟ امتى يا رب هنرجع تاني زي المدينة يا رب؟ امتى يا رب هتبتعس فينا اللي يرجعه الامة تاني؟ يرفعوا الامة تاني يصحوا الامة
تاني امتى يا جماعة هنرجع اصحاب رسالة تاني ؟ ياه! خلاص يا جماعة الوقتي بقى مجتمع المدينة مجتمع الصفو الرهيب. صفوة الدنيا كلها بقت في المدينة. الوقت يا جماعة بقى المجتمع جاهز لتنزل اعظم فتح من الله. لتنزل نصر بدر. خلاص بقى مكتئمة ساقط كنت مجتمع صاحب رسالة
رجالة اصحاب رسالة. النساء اصحاب رسالة ربوا ولادهم تربية معجزة. الاطفال اصحاب رسالة. لما لقوا الصحابة راجعين من مؤتة منسحبين لما لقوا الروم متين الف. فضلوا يزعلوهم بالطوب ويقولوا لهم يا فرار. الاطفال الصغننين دول بكرة هيخرجوا يفتحوا العالم كله. اللغة اغنيا بقوا اصحاب رسالة بقوا بيصرفوا
الدعوة بدم قلبهم. الفقراء صحاب رسالة. يخرجوا يجمعوا الحطب من على الجبال عشان يأكلوا اهل الصفة. مش عشان هم اللي ياكلوا. بقى مجتمع غالي او عند ربنا. بقى مجتمع له قيمة عالية قوي عند ربنا. بقى مجتمع عظيم
مكة كانت عارفة كويس قوي ان لا يمكن النبي هيسيبها ولا يمكن الصحابة هيسيبوها والنبي كان عارف طريقه كويس اوي. كان عارف ان طريقه بيمر بمكة. وانه لازم يتفتح مكة عشان الجزيرة العربية تتفتح عشان العالم يتفتح. وكان
جاي جاي. حتمي حتمي. ولكن كان هزيمة مكة في المعركة. مكة دولة قوية. لو اتهزمت مرة او اتنين مش مشكلة. ولكن لو لمين اللي لسة بقى لهم شهور دولتهم قايمة! اتهزمم! مش هيقوم للاسلام قائمة تانية على الارض! كان معركة بدر فعلا! معركة
اولى نكون مستقبل الاسلام كله كان واقف على نتيجة بدر. يا نكون دولة يا لا نكون. يا الحلم اللي بقى لنا شهور بنشتغل للنار عشانه. خلاص يبقى انتهى. وكانت معركة بدر يا جماعة. وكانت معركة بدر الرهيبة الفاصلة اللي هنتكلم عنها المرة الجاية بازن الله
سبحانه وتعالى قبل ما اسيبكم قبل ما اسيبكم اشتقت للمدينة ولا لأ؟ اشتقت للمدينة ولا لأ؟ اشتقت تروحوا عمرة ولا لأ وتحجوا فيها ولا لأ؟ اشتقت للبلد اللي فيها قبر النبي عليه الصلاة والسلام. اطيب جسد نايم فيها عشان كده بقى الطيبة. اشتقت للبلد اللي فيها قبر عشر تلاف صحابي. ان شاء الله عشر تلاف روضة
رياض الجنة. اشتقت للبلد اللي كل شبر فيها رجليك. هتنزل على مكان رجل النبي او رجل الصحابة. ولو صليت في الصف الاول في الروضة يبقى مكان الصحابة ورا النبي عليه الصلاة والسلام اشتقتم يا جماعة للبلد اللي فيها جبل بيحبنا وبنحبه. اشتاتوا يا جماعة مكة فيها حجر من الجنة
المدينة فيها ارض من الجنة. مكة فيها عمرة والمدينة فيها عمرة فيها قباء. قباء اللي ركعتين فيه بعمرة. اللي سعد ابن ابي وقاص قال قال عليه لا ان اصلي ركعتين في قباء احب الي من ان ازور بيت المقدس مرتين. ولو يعلم الناس ما في قباء لضربوا اليه اكباد الابل. فيها مسجد النبي اللي بعاشق
الف صلاة الصلاة في ايه؟ المدينة يا جماعة اللي ربنا سماها بيتنا كما آآ اخرجك ربك من بيتك بالحق. المدينة اللي الرسول مشي فيها وعاش فيها ومات فيها واتدفن فيها ارض الحب ارض السلام. ارض اللي عايز يطيب ويشفى قلبه ويشفي جسده. مدينة رسول الله صلى الله عليه وسلم
كده احنا وصلنا لنهاية الحلقة تقريبا. ويعني يعني قبل ما اسيبكم يا جماعة يا ترى التوصية بتاعة الليلة هتبقى ايه؟ يا ترى التوصية هتبقى ايه؟ ها انا عايز حد منكم قلبه
اتحرك معي. ايه الحاجة المبهرة اللي النبي عملها في المدينة؟ ايه الحاجة الرهيبة اللي قلبت المدينة المؤاخاة! اخوك المرابي النبي اول حاجتين عملهم في المدينة. بنى المسجد يعني ربنا وعمل المؤاخاة يعني اخوك. اول حاجتين ربنا سم اخوك
سم اخوك اول حاجتين النبي عليه الصلاة والسلام عملهم. يبقى دول شعار حياتك. يبقى دول سر قوة الامة. يبقى دول سر تقدمنا ونهضتنا كلها. ربنا علاقتنا ربنا سم علاقتنا ببعض. يا جماعة ليه الليلة ما تبقاش ليلة الاخوة؟ ليه الليلة ما تعتقش من النار بازن الله بسبب اخوانك؟ ترفع المكالمة وتتصلي باخوات
وانت تتصل باخوانك. تتصل بخمسة من اصحابك تسلم عليهم وتحبهم. واعرف ان كل كلمة بتقولها لهم سوابها عند ربنا ما يقلش عن سواب الصلاة بازن الله اعرف ان كل كلمة بتقولها لهم سوابها عزيم. ربنا بيحبها ممكن اكتر من قيام الليل. ليه بكرة ان شاء الله؟ ده التوصية التانية
بكرة تعمل عزومة لخمسة من اصحابك. بكرة تعملي تعمل عزومة لخمسة من قرايبك. لخمسة من اصحابك بحيس نترابط ونتقابل تاني يا جماعة بصوا يا جماعة الاخوة ما نفهمهاش غلط. يعني الاخوة يسلموا على الاخوة والاخوات يسلموا على الاخوات. الاخوة ما تتفهمش غلط يا جماعة. حرام الاختلاط الا فيه الا في
ضروريات الحاجات الضرورية. يبقى ازا يا اخواني الاخوة ترجع تاني الترابط يرجع تاني. علاقتنا ببعض ترجع تاني. يا اخي اخ بينك وبين واحد بس في عربيتك في عربيتك واحد بس مش هقول لك كتير عشان العربية ما تبصش. واحد بس يبقى معه مفتاح نسخة من المفتاح. اخي بينك وبين اخوانك يا اخي. يا اخي
فلوسك خليها بينك وبين اخوانك. واحد صاحبنا برة جاي واحنا قاعدين كده واحنا اعرفه يعني واحنا قاعدين جا له تمنتلاف جنيه. وكان قاعد اربعة من اخوانه. ادى لكل واحد فيهم الفين
والله يا جماعة وهو معه ما خدش اي شيء وهم برضو بيعملوا نفس الموضوع يعني مشوها يعني يا جماعة عطاء الاخوة دي عطاء. الاخوة دي حب فوق اي شيء يبقى لما تمشي بعربيتك وتلاقي حد واقف يا اخي قل له طريقك ايه؟ لو نفس طريقك خده. نساعد بعض نخدم بعض في الشغل. محمولة تخلي الناس تتكلم منه خليك
هدوم في شغلك خدوم في دفعتك خدوم في وزيفتك خدوم في في عمارتك في كل مكان عايزين الاخوة يا جماعة بازن الله سبحانه وتعالى عايزين نبقى وهتبقى ربنا سم اخوك على قد الكلمة ديت على قد قوة الدين على قد قوة الاسلام
يعني في دار ايتام بتبنى بتبنى في جمعية منابر النور دار ايتام للي عايز يعمل صدقة جارية. للي عايز يطلع لله صدقة جارية. في دار ايتام بتبنى يا جماعة انا
رقم الهاتف بتاعها دار ايتام كبيرة بازن الله. تاخدوه وبازن الله سبحانه وتعالى يعني تتبرعوا للي عايز يعمل صدقة جارية في جمعية منابر النور. سفرة عشرة ستين تمنمية وتمانين اربعين
صفر عشرة ستين تمنمية وتمانين اربعين تالت مرة للمرة الاخيرة صفر عشرة ستين تمنمية وتمانين اربعين للي عايز يعمل صدقة جارية بازن الله. اي باب خير نضرب فيه في سهم لعل ما حدش
عارف الواحد هيدخل الجنة بايه؟ مغفرة ربنا على ايه؟ على كلمتين قالهم ولا على يعني دار ايتام ده عليها الله اعلم هنجاهد في كل حاجة يا رب. هنمشي وراك في كل سنة يا رسول الله. هنجيب اخرنا عشان الاسلام يقوم تاني يا رب بازن الله. اللهم الحقنا بنبينا في الفردوس الاعلى. اللهم اسقنا من يده الطاهرة
ترى شربة لا نظمأ بعدها ابدا. اللهم احشرنا معه يا رب العالمين. اللهم احشرنا تحت لوائه. اللهم احينا على سنته. وامتنا على ملته واحشرنا في في زمرته. يا رب انصر بنا الاسلام. يا رب استعملنا لنصرة الاسلام ولا تستبدلنا يا رب. يا رب اجعلنا من الفائزين في رمضان
اجعلنا من الفائزين بليلة القدر. يا رب اجعلنا من الفائزين بليلة القدر. يا رب اجعلنا من الفائزين بليلة القدر يا رب اجعلنا من الفائزين بليلة القدر. يا رب يا رب لا تجعلنا نوتر فيها. يا رب اجعلنا من الفائزين فيها. يا رب اجعلنا
من اعظم الفائزين فيها يا رب العالمين. اقول قولي هذا واستغفر الله لي ولكم سبحانك اللهم وبحمدك اشهد ان لا اله الا انت استغفرك واتوب اليك. وجزاكم الله خيرا قالوا لي